Jigu ħabtiet u m' humiex daqshekk rari meta nhossni mifni , milwi u sa għonqi mgħarraq f' ilma mdardar bil- għawġ ħadrani li jġib miegħu il- maltemp . Tempesti qliel jistgħu ikunu spissi imma ma nafx hix xi ħaġa kerha jew ta' nifs 'il ġewwa meta nintebaħ li spiss ikunu piżijiet li meta tharsilhom minn banda oħra ma jkunu xejn għajr rix , ejja ngħidu ta' l- ajkli biex ma nghidx t' għasafar tal- bejt . Imma jkun xi jkun , meta tkun fih , dak is- saram tħossu jahfnek minn ghonqok u jobormok miegħu . Imbaghad tidhol is- saħħa tal- individwu , speċjalment dik tal- moħħ li tkun dik ix- xi ħaġa aktar li tgħinu jiggranfa , jżomm fil- wiċċ u anke jitla' jew inkella thallieh jinġarr mal- mewġ bla ħniena . U xi kruha ta' tendenzi haw f' dis- socjeta' li qed nieħdu n- nifs fiha meta tara bniedem imdendel , jitbandal 'l hawn u 'l hinn ma sms . Nistqarr li f' din il- logħba krudili elettronika , huwa wisq faċli li tinġarr mal- kurrent , tħalli messaġġ jisraqlek il- burdata minn taħt għajnejk fid- dawl tax- xemx , biex ma nghidx jisħaqlek id- dinjita' ta' raġel jew mara u jħallik titkaghbar taħt il- madmad tiegħu . Ir- rimedji minn dan kollu jgħallmu ħafna mill- ghagna interna ta' dak li jkun . Wara esperjenza qarsa hemm żewġ torog wieħed x' jista' jaqbad . . . ( Led Zeppelin għal darb ' oħra , ! ) . . . jew aktar tgerbib taħt irdumijiet ta' blat ippuntat jew it- tisħiħ tad- dirgħajn u l- għonq , il- qalb u l- moħħ . U meta minn ġo dad- dlam kollu , tinqala' mużika li bħal seħer izzarrat b' qilla s- sħab li jkun qed jgħatti x- xemx , tonsob il- griż sakemm terġa' tfigg dik is- sħana ħanina u timla l- moħħ b' ghagna bnina , hemmhekk tkun ir- rebħa li l- ġewwieni għadu ħaj . U la qegħdin fil- borma , jien insostni li biex wieħed japprezza u jidħol b' ruħu f' silta melankonika jrid ikun fil- burdata l- aktar ferrieħa ta' ħajtu . Jekk le , bħal dawk il- kurrenti kiefra taħt l- ilma , tkaxkru u tkarkru magħha fl- abbissi li jkun ħoloq l- awtur . U jekk niġu f' dan . . . Inhoss li jeħtieġ ngħid li jien u nħarbex dan il- post smajt dad- diski fost l- oħrajn : u oħrajn . dejjem irridu nirfinaw fuq il- bilanċ bejn li ma nħallux ir- ramazolji jaffetwawna b' mod ħażin u min naħa l- oħra ma nkunux distakkati mil- kumplament tal- madwarna . mexjin fid- direzzjoni ħabib Aqdef lil hinn minn xi skoll li jista jgharrqek sakemm tasal fi xtajta sabiħa bix- xemx tizreg . Kultant naħseb li nies bħalek ( u bħali wkoll sa ċertu punt ) intbagħtu fi żmien ħażin . Ahna kellna ngħixu fi żmien fejn l- elettronika lanqas biss kienet fetu jhammem f' ġuf ix- xjentisti . Ma narax post għalina fejn spiċċa z- żmien ta' Romeo & Julietta , l- fjuri , l- għana , l- poeżiji , etc . Id- dawl abjad fit- tarf nett tad- dlamijiet ma nwarrbu qatt minn taħt għajnejja . Kebo , nifhem li qed tgħid . M' hemmx għażla oħra fl- opinjoni tiegħi . L- imghallem widdeb kontra min jahbih taħt ir- ramel għax jibza . Ma tistax tordom xi ħaġa tixgħel hu x' hinu z- żmien , imma nuzaw dik il- ħila fil- kuntest tal- lum kif tenna Zaren . Hsejjes Muzikali